Pambobomba sa Baghdad noong 8 Disyembre 2009

Ang Pambobomba sa Baghdad noong 8 Disyembre 2009 ay mga pag-atake sa Baghdad, Irak na kumitil nang hindi bababa sa 127 katao at nang 448 pang sugatan. Ang pag-atake ay kinondena ng iba't-ibang bansa bilang isang terorismo, ilang elemento sa politika ng Irak ang nagsabing ang mga pag-atake ay dahil sa korapsiyon sa loob ng Pwersa ng Seguridad ng Irak at ang kawalan umanong kontrolin ng Punong Ministro, Nouri al-Maliki ang nasabing insidente.

Pag-atake
Naganap ang pag-atake umaga nang 8 Disyembre 2009 tinatayang mga 10.30 ng umaga. Naiulat ng mga mamamayan doon na hindi bababa sa tatlong magkakasunod ang pagsabog at mayroon pang sumunod na dalawa. Kinahapunan iniulat ng mga opisyal ang limang pagsabog sa lugar. Pinaniniwalaang planado ang mga pag-atake, at ayon sa mga opisyal hindi bababa sa 127 katao ang namatay at 200 pa ang pinaniniwalaang nasugatan, Inaasahan pang tataas ang nasabing bilang sa pagdaan ng mga oras.

Pinaniniwalaang ang mga gusali ng pamahalaan ang puntirya ng pagpapasabog ayon na rin sa ipinapahiwatig ng mga nasunog na sasakyan sa labas ng mga Ministeryo ng Pananalapi, Ugnayang panlabas, at Katarungan.
Isa sa mga pag-atake ay gawa ng isang suicide bomber na ang puntirya ay isang patrol ng pulisya, nagdulot ang pag-atakeng iyon ng pagkasugat ng ibang tao sa kalapit na kolehiyo sa Dora. Pinaghihinalan ang iba pang mga bomba ay pinasabog gamit ang orasan o remote.

Ang pag-atake ang itinuturing na pinakamapaminsala simula noong Pambobomba sa Baghdad noong 25 Oktubre 2009, na kumitil ng 155 katao at nag-iwan ng 500 sugatan.

Kinalabasan
Dahil mabilis ang sunod-sunod na pagsabog hindi na napigilan ng mga pwersa ng seguridad ang dulot nitong pinsala. Subalit sinabi naman ng ilang pinuno ng oposisyong partido sa Irak na maaaring ang mga pag-atake ay dahil sa korbap na mga opisyal ng pwersa ng seguridad at inakusahan pa nila na hindi kayang kontrolin nang Punong Ministro na si Mr Maliki ang insidente. Binatikos naman ni Colonel Ahmed Khalifa ng Hukbo ng Irak ang mga guwardiya dahil isa umano itong "malinaw na kapabayaan at katamaran."

Dahil sa pakiramdam nila ay hindi nila kayang hawakan ang kinalabasan ng mga pag-atake humingi na ng tulong ang pwersa ng seguridad ng Irak sa pwersa ng Amerika, na siyang namahala sa mga gawaing forensic at pamamahala ng mga tao, gayundin ang pagdadala ng mga nakaligtas sa ospital.

Mga reaksiyon
Kinondena ng ibang bansa ang pag-atake at nagpahatid na ng pakikiramay ang E.U. at Nagkakaisang Kaharian, gayundin ang Jordan. Pinaniniwalaang ang mga pag-atake ay gawa ng Al-Qaeda para maliitin ang nangyaring halalan , kahit pa wala pang umaako ng responsibilidad sa pangyayari.

: Sinabi ni Nouri al-Maliki, Punong Ministro ng Irak, na ang mga pag-atake ay pagtatangkang "hadlangan ang halalan" at magdulot ng kaguluhan. Sinisi naman ni Mowaffaq al-Rubaie, Pambansang Tagapayo ng Seguridad ng Irak, ang Al-Qaeda at sinabing: "Layuning [nila] maipakita na hindi kayang protektahan ng pamahalaan ang mga sibilyan at ang mga mamamayan gayundin ang pagpigil sa mga tao na magtungo sa halalan." Al-Qaeda rin ang sinisisi ni Major General Qassim Atta.

Subalit sinabi naman ng ilang pinuno ng oposisyong partido sa Irak na maaaring ang mga pag-atake ay dahil sa korbap na mga opisyal ng pwersa ng seguridad at inakusahan pa nila na hindi kayang kontrolin nang Punong Ministro na si Mr Maliki ang insidente. Binatikos naman ni Colonel Ahmed Khalifa ng Hukbo ng Irak ang mga guwardiya dahil isa umano itong "malinaw na kapabayaan at katamaran."

: Sinabi ng isang tagapagsalita ni Punong Ministro ng Britanya, Gordon Brown, na ang "tunay na pagbabago" ay ginawa sa seguridad at politika ng Irak, at "ang mga naghahangad ng  para maliitin ang gawaing ito ay hindi magtatagumpay". Nagpahayag naman ng pagsuporta ang Kalihim ng Panlabas na si David Miliband sa mga opisyal ng Irak laban sa mga gawain nila laban sa terorismo at sinabing nakikiisa siya sa mga naapektuhan ng pangyayari. Idinagdag pa niya na ipinapakita ng mga politiko at mga mamamayan ang matinding determinasyon na magkaroon ng demokratikong pamahalaan.

: Kinondena ni Robert Gibbs, tagapagsalita ng Puting Tahanan ang mga pag-atake, at nagkomentong nagpapakita lamang ang ito na mayroong natatakot sa katotohanang ang Irak "ay gumagalaw na sa tamang landas".

: Kinondena ni Haring Abdullah II ang pag-atake bilang terorismo. Nagpaabot na siya ng pakikiramay kay Pangulo ng Irak Jalal Talabani.

Tingnan rin
Talaan ng mga insedente ng terorismo, 2009

Mga sanggunian

Mga kalamidad noong 2009